Predkladacia správa

V zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá predseda Výkonného výboru Fondu národného majetku Slovenskej republiky návrh „Rozpočtu nákladov na činnosť Fondu národného majetku Slovenskej republiky na roky 2012 až 2014“ na prerokovanie Národnej rade Slovenskej republiky.

Výkonný výbor schválil „Rozpočet nákladov na činnosť Fondu národného majetku Slovenskej republiky na roky 2012 až 2014“ na svojom zasadnutí dňa 7. 7. 2011 uznesením č. 6/39/11 a Dozorná rada Fondu národného majetku Slovenskej republiky prerokovala tento materiál na svojom riadnom zasadnutí dňa 9. 8. 2011 a uznesením č. 2/5/2011 ho odporučila predložiť na rokovanie vlády Slovenskej republiky a na schválenie Národnej rade Slovenskej republiky.

Vláda Slovenskej republiky prerokovala „Rozpočet nákladov na činnosť Fondu národného majetku Slovenskej republiky na roky 2012 až 2014“ dňa 12. 10. 2011 a  odporučila ho predložiť na schválenie Národnej rade Slovenskej republiky.